14 Genesise 1:27 ya re: “Modimo a bopa motho mo setshwanong sa gagwe, a mmopa mo setshwanong sa Modimo; a ba bopa monna le mosadi.” Go bopiwa mo setshwanong sa Modimo go raya gore Jehofa o re bopile re na le bokgoni jwa go bontsha lorato, jwa go itirela ditshwetso tota le go nna le kamano e e gaufi le Mmopi wa rona. Ka jalo, boboko jwa rona bo farologane thata le jwa diphologolo. Totatota, Jehofa o dirile boboko jwa motho gore re kgone go tswelela re itumelela go ithuta ka ene le ka ditiro tsa gagwe ka bosakhutleng. 10 Molaomotheo o mongwe o o botlhokwa o re ka ithutang one mo tseleng e Jesu le baaposetoloi ba ileng ba itshwara ka yone fa ba bogisiwa ke wa gore le ka motlha re se ka ra ipusulosetsa mo babogising ba rona. Ga go na gope mo Baebeleng mo re newang kgopolo ya gore Jesu kana balatedi ba gagwe ba ile ba itira lekoko go lwantsha babogisi ba bone kana ba dirisa dikgoka go lwa le bone. Go na le moo, moaposetoloi Paulo o ile a gakolola Bakeresete jaana: “Lo se ka lwa busetsa ope bosula ka bosula. . . . Lo se ka lwa ipusolosetsa, baratwa, mme thibogelang tšhakgalo; gonne go kwadilwe ga twe: ‘Pusoloso ke ya me; ke tla duela, go bua Jehofa.’” Mo godimo ga moo, “lo se ka lwa itetla gore lo fenngwe ke bosula, mme nnang lo fenye bosula ka molemo.”—Baroma 12:17-21; Pesalema 37:1-4; Diane 20:22.